Noore meistrimehe arvates tiitel, mille ta pälvis, ei ütle enamikele eestlastele midagi ega anna ka töötegijale plusspunkte juurde. Ometi leiab ta, et võistluskogemus oli väga vajalik ja kasulik, sai end teiste euroopa noortega võrrelda. Noormehe võistlusülesandeks töödejuhatajana oli koostada tööde ajagraafik ja  jälgida selle täitmist. Ta pidi vaatama, et kõikidel võistlejatel oleks materjalid olemas, et neil poleks töös probleeme, et koostöö sujuks. Samuti tuli dokumenteerida ehitusprotsessi. "Meil oli kaks ettevalmistuslaagrit. Laager seda tunnet muidugi ei anna, mis seal kohapeal oli, aga eks ta oli abiks ikka," ütleb Sander.